ZAPISNIK

21. sjednice Vijeća Mjesnog odbora Kupinečki Kraljevec I.,
25. siječnja 2023. (srijeda),

s početkom u 19,00 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad tijela mjesne samouprave.
Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 21. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 20. sjednice.

      Bez rasprave, jednoglasno (5 “za”), Vijeće prihvaća tekst zapisnika 20. sjednice.
      Predsjednik Vijeća, Žarko Vučak daje prijedlog dnevnog reda na glasovanje.

      Vijeće je jednoglasno (5 ”za”) usvojilo 
dnevni red:
1. Prijedlog izvješća o radu Vijeća Mjesnog odbora Kupinečki Kraljevec I. za 2022.
2. Prijedlog programa rada Vijeća Mjesnog odbora Kupinečki Kraljevec I. za 2023.

3. Prijedlog zaključka o potrebnim dopunama projekta „Rekonstrukcija dijela Grančarske

ulice i ulice Kraljevečki brijegi“ i pokretanju žurnih aktivnosti za početak rekonstrukcije

4. Obavijesti, pitanja i prijedlozi

Ad 1)  Prijedlog izvješća o radu Vijeća Mjesnog odbora Kupinečki Kraljevec I. za 2022.
            Predsjednik Vijeća konstatira da su članovi Vijeća primili Prijedlog izvješća u pisanom obliku te otvara raspravu.

Nakon kraće rasprave, predsjednik konstatira da je Vijeće Mjesnog odbora izrazito nezadovoljno na postupanje Vijeća Gradske četvrti Brezovica i Grada Zagreba zbog izbjegavanja odgovornosti realizacije Plana komunalnih aktivnosti Gradske četvrti Brezovica u 2022. te daje Prijedlog izvješća na glasnovanje.

           Vijeće je jednoglasno (5 “za) donijelo
Izvješće o radu

Vijeća Mjesnog odbora Kupinečki Kraljevec I za 2022. 
Uvod

      Vijeće Mjesnog odbora Kupinečki Kraljevec I ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, s posebnim naglaskom na problematiku izgradnje mreže odvodnje otpadnih voda, uređivanje javnoprometnih površina i objekata, uređivanje igrališta i zelenih površina, drugih javnih objekata te izradi projektne dokumentacije za buduće akcije.
       Vijeće je tijekom 2022. održalo 12 sjednica.

       Prisutnost članova Vijeća  sjednicama Vijeća bila je u prosjeku 4,83 od 5 članova Vijeća, odnosno 96,6 %. Ukupno je obrađeno 60 točaka dnevnog reda što prosječno iznosi 5  točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale   1080 minuta što je prosječno 90 minuta po sjednici. 

       Vijeće Mjesnog odbora Kupinečki Kraljevec I ukupno je je donijelo  35 akata.

       Jednoglasno je donijelo 35 akata  ili 100 %.
Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec I (članak 21).
       Predsjednik Vijeća saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima vijeća mjesnih odbora.  Informira građane o  svim pitanjima i problemima važnim za Mjesni odbor.
Izvješće o radu potpredsjednika Vijeća 
       Dužnosti potpredsjednice Vijeća definirane su Poslovnikom Vijeća Mjesnog odbora Kupinečki Kraljevec I (članak 22).
       Potpredsjednica Vijeća pomagala je predsjedniku Vijeća u obavljanju poslova od važnosti za Mjesni odbor.
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec I (članak 23).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	12

	 Prosječni broj članova Vijeća ( po sjednici)
	4,83

	 Prosječno trajanje sjednica (minuta)
	90

	 Broj točaka dnevnog reda (ukupno)
	60

	 Broj donijetih akata
	35


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	9
	5
	0
	100

	10
	4
	1
	80

	11
	5
	0
	100

	12
	4
	1
	80

	13
	5
	0
	100

	14
	5
	0
	100

	15
	5
	0
	100

	16
	5
	0
	100

	17
	5
	0
	100

	18
	5
	0
	100

	19
	5
	0
	100

	20
	5
	0
	100


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Gradnja i održavanje komunalne infrastructure (vodovod, odvodnja, plin, javna rasvjeta, ceste)
	8

	Igrališta i zelene površine
	4

	Regulacija prometa
	1

	Prostori MS (gradnja, održavanje, upravljanje, skrb i korištenje)
	11

	Funkcioniranje Vijeća (mandatna i poslovnička pitanja, program rada, izvještaji o radu i sl.)
	4

	Javni gradski prijevoz
	1

	Prostorno uređenje i zaštita okoliša
	1

	Ostalo
	5


Z A K L J U Č A K
         Vijeće izražava nezadovoljstvo na lošu realizaciju Plana komunalnih aktivnosti Gradske četvrti Brezovica u 2022. godini., iako je  poduzimalo je radnje u cilju poboljšanja iste.

          Vijeće također izražava nezadovoljstvo na lošu dinamiku nastavka izgradnje mreže odvodnje otpadnih voda te vodoopskrbne mreže.
         Izostajanje značajnijih ulaganja u gradnju objekata i uređaja komunalne infrastrukture iz drugih izvora financiranja i dalje je ostaje glavni razlog zaostajanja Mjesnog odbora Kupinečki Kraljevec I.  za većinom komunalno opremljenih naselja Grada Zagreba

Ad 2) Prijedlog programa rada Vijeća Mjesnog odbora Kupinečki Kraljevec I. za 2023.
         Predsjednik, Žarko Vučak konstatira da su članovi Vijeća primili Prijedlog u pisanom obliku te otvara raspravu.
Lucija Josipović predlaže da se Prijedlog dopuni točkom „Organizacija manifestacije “Adent u Kupinečkom Kraljevcu”.

        Predsjednik Vijeća amandman daje na glasovanje.
        Predsjednik Vijeća konstatira da je Vijeće  jednoglasno (5 „za“) usvojilo amandman te on postaje sastavni dio Prijedloga programa.

   Potpredsjednica Vijeća, Ivana Pogačić predlaže da se Prijedlog dopuni točkom  Praćenje stanja realizacije programa Vodoopskrbe i odvodnje d.o.o. i Programa  građenja komunalne infrastrukture na području Grada Zagreba u 2023.”

        Predsjednik Vijeća amandman daje na glasovanje.

        Predsjednik Vijeća konstatira da je Vijeće  jednoglasno (5 „za“) usvojilo amandman te on postaje sastavni dio Prijedloga programa.
        Predsjednik Vijeća predlaže da se Prijedlog dopuni točkom „Praćenje statusa poništenja suglasnosti i dr. akata za izgradnju svinjogojske  farme u Kupinečkom Kraljevcu”.
Predsjednik Vijeća amandman daje na glasovanje.

        Predsjednik Vijeća konstatira da je Vijeće  jednoglasno (5 „za“) usvojilo amandman te on postaje sastavni dio Prijedloga programa.

        Predsjednik Vijeća predlaže dopunu Prijedloga sa točkom “Izrada prijedloga vezano za prostorno planiranje na području Gradske četvrti Brezovica”

        Predsjednik Vijeća konstatira da je Vijeće  jednoglasno (5 „za“) usvojilo amandman te on postaje sastavni dio Prijedloga programa.
        Obzirom da se nema drugih prijedloga, predsjednik Vijeća utvrđuje dopunjen Prijedlog  programa te ga daje na glasovanje.
        Vijeće je jednoglasno  (5 „za“) je donijelo
Program rada 

Vijeća Mjesnog odbora Kupinečki Kraljevec I.

 za 2023. 

         Djelovanje Vijeća Mjesnog odbora Kupinečki Kraljevec I. u 2023. godini u pretežitoj mjeri bit će određeno aktivnostima za izgradnju vodoopskrbne mreže i mreže odvodnje otpadnih voda, uređivanjem javnoprometnih površina i objekata, uređivanjem igrališta i zelenih površina i drugih javnih objekata i površina.
 Radi postizanja ovim Programom utvrđenih ciljeva, Vijeće će u 2023. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2023. i akcija iz 

                   Plana komunalnih aktivnosti Gradske četvrti Brezovica u 2023. na području 

                   Mjesnog odbora Kupinečki Kraljevec I.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2024.               
               3. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               4. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, zaključaka) 

               5. Suradnji s Vijećem Gradske četvrti Brezovica

               6. Suradnji sa susjednim mjesnim odborima

               7. Suradnji s udrugama sa područja naselja Kupinečki Kraljevec               

               8. Suradnji s građanima sa područja Mjesnog odbora 

               9. Organizaciji manifestacije “Ivanje u Kupinečkom Kraljevcu”

              10. Organizaciji manifestacije “Advent u Kupinečkom Kraljevcu”

              11. Praćenje statusa poništenja suglasnosti i dr. akata za izgradnju svinjogojske 

                    farme u Kupinečkom Kraljevcu
              12. Praćenje stanja realizacije programa Vodoopskrbe i odvodnje d.o.o. i Programa   
                    građenja komunalne infrastrukture na području Grada Zagreba u 2023.

              13. izrada prijedloga vezano za prostorno planiranje na području Gradske četvrti 

                    Brezovica
Ad 3) Prijedlog zaključka o potrebnim dopunama projekta „Rekonstrukcija dijela Grančarske

           ulice i ulice Kraljevečki brijegi“ i pokretanju žurnih aktivnosti za početak rekonstrukcije

          Predsjednik Vijeća konstatira da su članovi Vijeća primili Prijedlog zaključka, obrazlaže isti te otvara raspravu.

          Nakon rasprave u kojoj su sudjelovali svi članovi Vijeća, predsjednik daje Prijedlog na glasovanje.

          Vijeće je jednoglasno (5 “za”) donijelo 
ZAKJUČAK

o potrebnim dopunama projekta „Rekonstrukcija dijela Grančarske ulice i ulice Kraljevečki brijegi“ i pokretanju žurnih aktivnosti za početak rekonstrukcije

1. Vijeće Mjesnog odbora potaknuto nedavnim ponovnim plavljenjem ulice Kraljevečki brijegi i  sve gorim stanjem kolnika u Grančarskoj ulici što predstavlja veliku opasnost za sigurnost prometa te velikim nezadovoljstvom i negodovanjem građana, ponovo je raspravilo stanje oborinske odvodnje i kolnika  u ulici Kraljevečki brijegi  te kolnika Grančarskoj ulici. 
2. Vijeće ponovo izražava ogorčenost stanjem i nepoduzimanjem dovoljnih mjera, od strane nadležnih, za rješavanje akutnih problema oborinskih voda i kolnika u navedenim ulicama kako je bilo predviđeno Zapisnikom s radnog sastanka održanog 21. rujna 2021. (u prilogu) vezano za potrebu žurnog uređenja kolnika Grančarske ulice i dijela ulice Kraljevečki brijegi, u kojem je izgrađena kanalizacijska mreža te rješavanja oborinske odvodnje u ulici Kraljevečki brijegi. Vijeće traži da se žurno iz redovnog održavanja  provjeri prohodnost cijevi za oborinsku odvodnju u zoni raskrižja s  IV odvojkom. 
3. Vijeće se ujedno upoznalo s Idejnim projektom rekonstrukcija dijela Grančarske ulice i ulice Kraljevečki brijegi te traži da se isti dopuni s unosom podataka o postojećem zacjevljenju ispod obostranih nogostupa u ulici Kraljeveki brijegi stac. od 00,00  do 1100,00  kako bi se napokon raspolagalo s potpunim podacima o prometnici.
4. Vijeće traži da se u projektu predvidi obavezna zamjena cijevi  Ø 40 s cijevima Ø 60  ispod trupa nogostupa na zapadnom dijelu i to na dionici iz projekta stac. 260,00 – 430,00. Cijevi Ø60 nalaze se ispod trupa nogostupa prije i poslije navedene dionice.  Bez navedenog zahvata neće biti riješena odvodnja u ulici Kraljevečki brijegi. Ujedno se traži zamjena svih cijevi za odvod s prometnice s klasičnim slivnicima. 
5. Vijeće traži da se od strane gradskih službi maksimalno ubrza proces izdavanja potvrda i suglasnosti na projekt te da se provedu sve potrebne aktivnosti kako bi se moglo pristupiti rekonstrukciji s krajem školske godine. 
6. Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e

         Vijeće Mjesnog odbora potaknuto nedavnim ponovnim plavljenjem ulice Kraljevečki brijegi i  sve gorim stanjem kolnika u Grančarskoj ulici što predstavlja veliku opasnosti za sigurnost prometa te velikim nezadovoljstvom i negodovanjem građana, ponovo je raspravilo stanje oborinske odvodnje i kolnika  u ulici Kraljevečki brijegi  te kolnika Grančarske ulice. 

          U 2021. godini iz asfalterskog programa Mjesnog odbora Kupinečki Kraljevec I. saniran je dio kolnika u dužini 500 m u najnaseljenijem dijelu ulice Kraljevečki brijegi te je iz sredstava Plana komunalnih aktivnosti za 2021. godinu izveden propust sa zapadne strane oborinske odvodnje na južnu s ispustom u kanal Hrvatskih voda na  stac. 870,00 iz projekta. Iz redovnog održavanja Zagrebačke ceste zamijenile su neadekvatne cijevi za odvodnju oborinskih voda postavljenih od tvrtke Palir kod izvođenja kanalizacije u zoni raskrižja s III odvojkom, odvojkom prema kućnom broju 30 A  te I i II odvojkom. U nekoliko navrata Zagrebačke ceste sanirale su iskakanje šahtova na Grančarskoj ulici i to je bilo sve učinjeno u dvije godine. Navedenim zahvatima minimalno je poboljšana odvodnja, odnosno kod manjih količina oborina voda se više ne izljeva  iz šahta kod kućnog broja 40 na cestu. Kod većih pljuskova  te kada padaline duže traju zbog izbijanja vode iz šahta kod kućnog broja 40 ,  na stac. 260,00 iz projekta prometnica je i dalje poplavljena. Stanje se pogoršava i zbog nizvodno izvedenog uspornika, za kojeg smo tražili da se ne izvodi nakon izvedene sanacije kolnika,  koji  kao brana zaustavlja protok vode niz cestu. Obzirom na navedeno, Vijeće ponovo izražava ogorčenost stanjem i nepoduzimanjem dovoljnih mjera, od strane nadležnih, za rješavanje akutnih problema oborinskih voda i kolnika u navedenim ulicama kako je bilo predviđeno Zapisnikom s radnog sastanka održanog 21. rujna 2021. (u prilogu) vezanog za potrebu žurnog uređenja kolnika Grančarske ulice i dijela ulice Kraljevečki brijegi, u kojem je izgrađena kanalizacijska mreža, te rješavanja oborinske odvodnje u ulici Kraljevečki brijegi. Vijeće traži da se žurno iz redovnog održavanja  provjeri prohodnost cijevi za oborinsku odvodnju u zoni raskrižja s  IV odvojkom. 

        Vijeće se ujedno upoznalo s Idejnim projektom rekonstrukcija dijela Grančarske ulice i ulice Kraljevečki brijegi te traži da se isti dopuni s unosom podataka o postojećem zacjevljenju ispod obostranih nogostupa u ulici Kraljeveki brijegi stac. od 00,00  do 1100,00  kako bi se napokon raspolagalo s potpunim podacima o prometnici. Naime, zacjevljenja su izvedena u više navrata s različitim profilima cijevi. Prvo se prema projektu Uređenje autobusnih stanica koji je izveden iz programa gradnje komunalne infrastrukture zacjevile  dionice od stac. 260,00 – 430,00 na zapadnoj strani i dionice 230,00 -440,00  i 920,00 – 1060,00 na istočnoj strani  s cijevima Ø 40. Zatim su zbog stabilizacije trupa ceste Zagrebačke ceste kod pojačanog održavanja prometnice na ostalim dionicama, osim od I. odvojka do Kraljevačke ceste na zapadnoj strani ugradile cijevi  Ø 60. Naposljetku prema projektu Izgradnja nogostupa od I odvojka do Kraljevačke ceste iz  Programa gradnje komunalne infrastrukture na zapadnoj strani također su ugrađene cijevi Ø60. Na izljevu iz zacijevljena u kanal Hrvatskih voda, iza raskrižja s Kraljevačkom cestom izveden je i separator. 

        Zbog cjelovitog rješavanja oborinske odvodnje Vijeće traži da se u projektu predvidi na cijeloj dionici zamjena cijevi Ø 40 s cijevima Ø 60  ispod trupa nogostupa, a obavezno na zapadnom dijelu i to na dionici iz projekta stac. 260,00 – 430,00 sa izvedbom nekoliko revizionih šahtova koji sada uoće ne postoje na toj dionici. Kako je iz prakse vidljivo da ugrađene cijevi za odvod vode s ceste u zacjevljenje loše funkcioniraju, Vijeće traži da se predvidi zamjena svih cijevi za odvod s prometnice klasičnim slivnicima.

         Kako je prošlo pune dvije godine od odluke (zapisnik u prilogu)  da se ne provode radovi za poboljšanje uvjeta za odvijanje prometa i rješavanje odvodnje, već će se sve uvrstiti u Program gradnje za 2022. godinu,  Vijeće izražava svoje nezadovoljstvo što još nije završen projekt te traži da se od strane gradskih službi maksimalno ubrza proces izdavanja potvrda i suglasnosti na projekt te da se provedu sve potrebne aktivnosti kako bi se moglo pristupiti rekonstrukciji s krajem tekuće školske godine.

Ad 4) Obavijesti, pitanja i prijedlozi
          Stjepan Barić iznosi potrebu popravka ili zamjene oglasne ploče kod autobusnog stajališta “Starjak” u ulici Kraljevečki brijegi.
          Nakon kraće rasprave dogovoreno je da će ukoliko je moguće, ploču popraviti članovi Vijeća Stjepan Barić i Darko Pereković.

          Darko Pereković pita što je sa realizacijom plana postavljanja nadstrešnica na autobusnim stajalištima.

         Žarko Vučak odgovara da će na prvoj sjednici koordinacije postaviti pitanje u vezi dinamike realizacije navedenog plana.
          Stjepan Barić informira Vijeće da su mu se obratili stanovnici ulice Kraljevečki brijegi i iznijeli potrebu rješavanja oborinske vode budući da je na lokaciji 50 m prije raskrižja s ulicom Starjak propust te se oborinska voda slijeva na njihovo zemljište. Tražili  su i izmicanje betonskog stupa električne mreže sa njihovog zemljišta budući da im smeta prilikom obrađivanja.
       Obzirom da se nitko ne javlja za riječ, predsjednik, Žarko Vučak zaključuje 21. sjednicu Vijeća te zahvaljuje na radu svim članovima Vijeća Mjesnog odbora.

       Dovršeno u 20,20 sati.
 Zapisnik izradila:

    Lidija Špišić
     KLASA:024-008/23-003/226
     URBROJ:251-13-11-8/005-23-2
     Kupinečki Kraljevec, 25. siječnja 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
